ᐃᔅᐱ ᒪᒃ ᑲ ‍ ᒪᒧᐎᒡ ᒋᓴᔅ ᒋ ‍ ᐃᑕᐤ ᐊᓂᔭᔪᐛ ᐊᑈᔅᑕᓇ,
“ᐊᑲᐎᔾ ᓂᑭᑎᒥᒄ ᒋᕈᓯᓕᒻ᙮
ᐊᓱᐛᐸᑎᒺᐧᒄ ᐊᓂᔭᔪᐤ ᒥᔨᐛᐅᓂᔪᐤ ᓄᑕᐎᔾ ᒐᔅᑎᓇᔅ ᑲ ‍ ᐃᔅᒋᔄᑦ ᒐ ‍ ᒥᔨᑕᒄ,
ᐊᐅᒄ ᐅ ᓴᔅ ᑲ ᐸᒋ ‍ ᐊᔨᒧᑎᒪᑎᑯᒡ᙮
ᐛᔅ ᒠᓐ ᒋ ‍ ᓯᑲᐃᑕᒐᐤ ᓂᐱᔪᐤ ᐊ ‍ ᐊᐱᒋᑕᑦ᙮
ᐊᑯ ᒪᒃ ᓴᔅ ᐎᐱᒡ ᒋᑭ ‍ ᓯᑲᐃᑕᑯᓇᐛᐤ ᑲ ‍ ᐸᔭᒋᓯᑦ ᐊᒐᐧᒄ᙮”
ᒋᓴᔅ ᒋᒋᒋᓯᑯᒡ ᑲ ᐃᓯ ‍ ᐅᑎᓇᑭᓄᐅᑦ
ᐊᑯ ᒪᒃ ᒥᓐ ᐸᐃᒂᐤ ᐊ ‍ ᒪᒧᐎᒡ ᐊᓐᒡ ᐊᑈᔅᑕᓇᒡ ᒋ ‍ ᑯᒂᒋᒪᐅᒡ ᒋᓴᓴ ᐊ ‍ ᐃᑕᒡ,
“ᐅᑎᐸᔨᒋᒐᐤ,
ᓴᔅ ᐊ ᐅᑎᒋᐱᔪᐤ ᒐ ‍ ᒥᔨᑥᐤ ᒍᐤ ᐃᔪᒡ ᐎᔨᐛᐤ ᒥᓐ ᒐᒋ ᐱᒥᐱᔨᑥᓱᒡ ᒥᓯᐛ ᒐᒂᔪᐤ ᐊᓐᑕ ᐅᑦ ᐊᔅᒋᐛᒡ ?”
ᒋᓴᔅ ᒪᒃ ᒋ ‍ ᐃᑕᐤ,
“ᓇᒪ ᒋᔨᐛᐤ ᒋᐸ ᐅᒋ ᓇᓂᑐ ‍ ᑭᒐᔅᒐᔨᑕᓇᐛᐤ ᑕᓐ ᒐ ‍ ᐃᔅᐱᔨᒡ ᐊᓐᑕ ᓂᔅᑕᒥᒡ᙮
ᐊᓂᔭᔪᐤ ᐊ ‍ ᑎᐸᔨᒋᒐᑦ ᓄᑕᐎᔾ ᓴᔅ ᒋ ‍ ᐎᔭᔨᑎᒻ ᑕᓐ ᒐ ‍ ᐃᔅᐱᔅ ᐅᑎᒋᐱᔨᒡ ᐅᔭ᙮
ᒋᑭ ‍ ᓴᑭᔅᒋᓇᔅᑲᑯᓇᐛᐤ ᓱᐧᑲᑎᓯᐅᓐ,
ᐃᔅᐱ ᑲ ‍ ᐸᔭᒋᓯᑦ ᐊᒐᐧᒄ ᒋ ‍ ᐅᑎᑎᑕᒂ᙮
ᐊᑯ ᒪᒃ ᒐ ‍ ᐱᐸᒪᒋᒥᔭᒄ ᐊᓐᑕ ᒋᕈᓯᓕᒥᒡ,
ᒥᓯᐛ ᒍᑎᔭ ᐊᔅᒋᒡ,
ᓴᒪᕆᔭᐃᒡ ᑭᔭ ᒥᓯᐛ ᐊ ‍ ᐃᔅᐱᑎᔅᑭᒥᑲᒡ ᐊᔅᒋᔾ᙮”
ᐃᔅᐱ ᒋᓴᔅ ᐅᔭ ᑲ ‍ ᐃᑕᑦ ᐊᓂᔭᔪᐛ ᐊᑈᔅᑕᓇ ᒪᒂᒡ ᐊ ‍ ᑭᓄᐛᐱᒥᑯᑦ ᐃᔅᐱᒥᒡ ᒋ ᐃᓯ ‍ ᐅᐱᐱᔪᐤ᙮
ᑭᔅᑯᐅᓂᔎ ᒂ ᐊᒂᐅᑯᑦ ᐊᑯ ᓇᒪ ᐅᒋ ᐛᐱᒥᑯᐤ᙮
ᒪᒂᒡ ᒪᒃ ᐊᓐᑕ ᐃᔅᐱᒥᒡ ᐊ ‍ ᐃᑕᐱᒡ ᐊ ᐎ ‍ ᑭᓄᐛᐱᒪᒡ ᐊ ᐊᑎ ‍ ᐅᐱᔨᒋ,
ᓯᔅᒋᑯᒡ ᒋ ᐅᒋ ‍ ᐎᒋᑲᐳᔅᑕᑯᐅᒡ ᓂᓱ ᓇᐸᐛ ᐊ ‍ ᐛᐸᔅᐱᓱᔨᒋ᙮
ᐊᑯ ᒂ ‍ ᐃᑎᑯᒡ,
“ᒋᔨᐛᐤ ᓇᐸᑐᒄ ᑲᓕᓕᒡ ᑲ ‍ ᐅᒋᔭᒄ,
ᒐᒂᓐ ᐛᒋ ‍ ᓂᐳᐅᔭᒄ ᐅᑕ,
ᐃᔅᐱᒥᒡ ᐊ ‍ ᐃᑕᐱᔭᒄ ?
ᐅ ᒋᓴᔅ ᑕᓐ ᑲ ᐃᓯ ᐸᒋ ‍ ᐅᑎᓇᑭᓄᐅᑦ ᒋᒋᒋᓯᑯᒡ ᐃᔅ,
ᑲ ᐃᓯ ‍ ᐛᐱᒪᒄ ᐊ ‍ ᐃᑐᑕᑦ ᒋᒋᒋᓯᑯᒡ ᐊᐅᑯᓐ ᒧᔭᒻ ᒐ ‍ ᐃᓯᓇᑯᓯᑦ ᒥᓐ ᑎᑯᓯᒐ᙮”